Source: http://www.csmploiesti.ro/2020/02/11/patinatorii-de-la-csm-ploiesti-22-de-medalii-la-campionatul-national-pe-probe-si-poliatlon-de-la-inzell/
Timestamp: 2020-06-03 05:32:09+00:00

Document:
Patinatorii de la CSM Ploieşti, 22 de medalii la Campionatul Naţional pe Probe şi Poliatlon de la Inzell! | CSM Ploiesti
Patinatorii de la CSM Ploieşti, 22 de medalii la Campionatul Naţional pe Probe şi Poliatlon de la Inzell!
Home / Featured / Patinatorii de la CSM Ploieşti, 22 de medalii la Campionatul Naţional pe Probe şi Poliatlon de la Inzell!
februarie1111 februarie 2020
Sportivii secţiei de patinaj viteză a CSM Ploieşti au participat, în weekend (7-9 februarie), la Campionatul Naţional pe Probe şi Poliatlon la Patinaj Viteză pentru Seniori, Juniori şi Copii, reuşind să obţină două titluri de campioni naţionali şi trei de vicecampioni.
Competiţia s-a desfăşurat, conform tradiţiei ultimilor ani, pe patinoarul din Inzell (Germania), acolo unde sportivii antrenaţi de Marius Băcilă s-au aflat în pregătire încă din data de 27 ianuarie. După evoluţii foarte bune, unele soldate şi cu recorduri naţionale, patinatorii de la CSM Ploieşti au reuşit următoarele performanţe: Adrian Fierar şi Eduard Niţu au devenit campioni naţionali la Juniori 1, respectiv Juniori II, iar Răzvan Militaru (Juniori I), Rareş Moldanschi (Juniori III) şi Ariana Marin (Copii II) au devenit vicecampioni.
În total, sportivii clubului nostru au obţinut 22 de medalii, dintre care 8 de aur pe probe şi două în clasamentul general, 7 medalii de argint pe probe şi 3 în ierarhia generală şi alte două medalii de bronz pe probe, după cum urmează:
Categoria Juniori I (Juniori A), Băieţi
– Adrian Fierar – 500 metri (40.23 secunde) locul II; 1000 metri (1.19.80 minute) locul I; 1500 metri (2.00.22 minute) locul I; 3000 metri (4.16.34 minute) locul I; clasament general după patru probe – locul I;
– Răzvan Militaru – 500 metri (39.18 secunde) locul I; 1000 metri (1.20.76 minute) locul II; 1500 metri (2.10.49 minute) locul II; 3000 metri (4.24.58 minute) locul II; clasament general după patru probe – locul II.
Categoria Juniori II (Juniori B), Băieţi
– Eduard Niţu – 500 metri (38.65 secunde) locul I; 1000 metri (1.22.06 minute) locul I; 1500 metri (1.59.50 minute) locul I; 3000 metri (4.25.60 minute) locul I; clasament general după patru probe – locul I;
Categoria Juniori III (Juniori C), Băieţi
– Rareş Moldanschi – 2×500 metri (43.32 secunde/43.02 secunde) locul II; 1000 metri (1.28.09 minute) locul II; 1500 metri (2.17.36 minute) locul II; clasament general după patru probe – locul II;
Categoria Copii II (Junioare E), Fete
– Ariana Marin – 2X300 metri (32.17 secunde/31.50 secunde) locul III; 2X500 metri (51.18 secunde/50.91 secunde) locul III; clasament general după patru probe – locul II.
Cu excepţia lui Răzvan Militaru, care a suferit o întindere în proba de 500 metri şi nu a mai putut evolua la nivel maxim în celelalte curse, toţi sportivii clubului au realizat recorduri personale pe toate distanţele. Mai mult, Eduard Niţu a stabilit şi un nou record naţional la categoria Juniori III (Juniori C), pe distanţa de 1500 metri, cu timpul de 1.59.50 minute.
Mai trebuie spus că, datorită timpului de 38.30 secunde realizat în acest sezon în proba de 500 metri, Răzvan Militaru este calificat pentru Finala Campionatului Mondial de Juniori de la Tomaszov (Polonia), din perioada 20-23 februarie, unde are dreptul să participe la proba de 500 metri şi la Mass Start.
La Campionatul Naţional pe Probe şi Poliatlon la Patinaj Viteză pentru Seniori, Juniori şi Copii au participat cei mai buni 70 de sportivi de la 8 cluburi din România.
Fotbal: CSM Ploieşti nu mai cedează jucători gratis!Handbal: weekend cu 3 înfrângeri, dar şi o calificare în faza zonală a campionatului J4!
Achizitii publice Anul 2020 Anunturi Featured Uncategorized
Anunt depunere oferta în SEAP nr. ADV1149908/29.05.2020, având ca obiect „Furnizare produse – carburant”
Anunţ repetare licitaţie publică cu strigare pentru închirierea unor spaţii din cadrul Stadionului „Ilie Oană”

References: CSM 
 CSM 
 CSM 
 CSM 
 CSM 
 CSM 
 CSM